**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**Ո Ր Ո Շ ՈՒ Մ**

\_\_\_\_\_\_\_\_\_\_\_\_\_\_ 2020 թվականի N \_\_\_\_\_\_ - Ն

**ԱՐՏԱԿԱՐԳ ԻՐԱՎԻՃԱԿՆԵՐՈՒՄ ԿԱՆԽԱՐԳԵԼԻՉ ՄԻՋՈՑԱՌՈՒՄՆԵՐ (ԱՅԴ ԹՎՈՒՄ` ԲԺՇԿԱԿԱՆ ՕԳՆՈՒԹՅՈՒՆԸ ԵՎ ՍՊԱՍԱՐԿՈՒՄԸ) ԿԱԶՄԱԿԵՐՊԵԼՈՒ ԵՎ ԻՐԱԿԱՆԱՑՆԵԼՈՒ ՆՊԱՏԱԿՆԵՐՈՎ** **ՕՐԵՆՔՈՎ ՆԱԽԱՏԵՍՎԱԾ ԱՆՁՆԱԿԱՆ ՏՎՅԱԼՆԵՐ ՏՆՕՐԻՆՈՂ ՊԵՏԱԿԱՆ ՄԱՐՄԻՆՆԵՐԻ ԿՈՂՄԻՑ, ԱՌԱՆՑ ԱՆՁԻ ՀԱՄԱՁԱՅՆՈՒԹՅԱՆ, ԱՅԴ ՏՎՅԱԼՆԵՐԻ ՓՈԽԱՆԱԿՄԱՆ ԿԱՐԳԸ ՀԱՍՏԱՏԵԼՈՒ ՄԱՍԻՆ**

Հիմք ընդունելով «Բնակչության բժշկական օգնության և սպասարկման մասին» Հայաստանի Հանրապետության 1996 թվականի մարտի 4-ի ՀՕ-42 օրենքի 7-րդ հոդվածի 6-րդ մասը` Հայաստանի Հանրապետության կառավարությունը որոշում է.

1. Հաստատել արտակարգ իրավիճակներում կանխարգելիչ միջոցառումներ (այդ թվում` բժշկական օգնությունը և սպասարկումը) կազմակերպելու և իրականացնելու նպատակով օրենքով նախատեսված անձնական տվյալներ տնօրինող պետական մարմինների կողմից, առանց անձի համաձայնության, այդ տվյալների փոխանակման կարգը՝ համաձայն Հավելվածի:
2. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

**Հավելված**

**ՀՀ կառավարության 2020 թվականի
\_\_\_\_\_\_\_\_\_\_\_\_\_\_-ի N \_\_\_\_\_\_\_ որոշման**

**ԿԱՐԳ**

**ԱՐՏԱԿԱՐԳ ԻՐԱՎԻՃԱԿՆԵՐՈՒՄ ԿԱՆԽԱՐԳԵԼԻՉ ՄԻՋՈՑԱՌՈՒՄՆԵՐ (ԱՅԴ ԹՎՈՒՄ` ԲԺՇԿԱԿԱՆ ՕԳՆՈՒԹՅՈՒՆԸ ԵՎ ՍՊԱՍԱՐԿՈՒՄԸ) ԿԱԶՄԱԿԵՐՊԵԼՈՒ ԵՎ ԻՐԱԿԱՆԱՑՆԵԼՈՒ ՆՊԱՏԱԿՈՎ ՕՐԵՆՔՈՎ ՆԱԽԱՏԵՍՎԱԾ ԱՆՁՆԱԿԱՆ ՏՎՅԱԼՆԵՐ ՏՆՕՐԻՆՈՂ ՊԵՏԱԿԱՆ ՄԱՐՄԻՆՆԵՐԻ ԿՈՂՄԻՑ, ԱՌԱՆՑ ԱՆՁԻ ՀԱՄԱՁԱՅՆՈՒԹՅԱՆ, ԱՅԴ ՏՎՅԱԼՆԵՐԻ ՓՈԽԱՆԱԿՄԱՆ**

1. **ԸՆԴՀԱՆՈՒՐ ԴՐՈՒՅԹՆԵՐ**
2. Սույն կարգով սահմանվում է արտակարգ իրավիճակներում կանխարգելիչ միջոցառումներ (այդ թվում` բժշկական օգնությունը և սպասարկումը) կազմակերպելու և իրականացնելու նպատակով օրենքով նախատեսված անձնական տվյալներ տնօրինող պետական մարմինների կողմից, առանց անձի համաձայնության, այդ տվյալների փոխանակման կարգը:
3. Օրենքով նախատեսված անձնական տվյալներ տնօրինող պետական մարմինների կողմից, առանց անձի համաձայնության, այդ տվյալները փոխանակվում են միայն արտակարգ իրավիճակներում կանխարգելիչ միջոցառումներ (այդ թվում` բժշկական օգնությունը և սպասարկումը) կազմակերպելու և իրականացնելու նպատակով:
4. Տվյալները տրամադրվում են «Արտակարգ իրավիճակներում բնակչության պաշտպանության մասին» օրենքի 3-րդ հոդվածում նշված մարմիններին:
5. **ԱՆՁՆԱԿԱՆ ՏՎՅԱԼՆԵՐԻ ՓՈԽԱՆԱԿՈՒՄԸ**
6. Սույն կարգի համաձայն անձնական տվյալներ փոխանակելիս հաշվի են առնվում Հայաստանի Հանրապետության կառավարության 2015 թվականի օգոստոսի 31-ի N 1093-Ն որոշմամբ սահմանված պահանջները:
7. Սույն կարգի համաձայն անձնական տվյալների փոխանակման համար ստեղծվում է արտակարգ իրավիճակներում տվյալների փոխանակման հարթակ (այսուհետ՝ Հարթակ):
8. Հարթակի տեխնիկական սպասարկումը և համակարգումն իրականացվում է Հայաստանի Հանրապետության կառավարության 2015 թվականի օգոստոսի 31-ի N 1093-Ն որոշմամբ սահմանված օպերատորի (այսուհետ՝ Օպերատոր) կողմից:
9. Արտակարգ իրավիճակներում անհրաժեշտ անձնական տվյալների վերաբերյալ ձևավորվող տեղեկատվությունը պետական տեղեկատվական բազաներում ունենում է նույնականացման ծածկագիր, որը տվյալ իրավիճակի համար սահմանում է Հայաստանի Հանրապետության վարչապետի 2012 թվականի ապրիլի 10-ի թիվ 325 Ա որոշման 1-ին կետով սահմանված արտակարգ իրավիճակների հետևանքով ֆիզիկական և իրավաբանական անձանց պատճառված վնասները գնահատող հանրապետական հանձնաժողովը (այսուհետ` Հանձնաժողով):
10. Օպերատորը վարում է նույնականացման ծածկագրերի շտեմարան Հարթակում և ծածկագիրը շտեմարանում ավելացնում է բացառապես հանձնաժողովի կողմից ներկայացված հայտի հիման վրա:
11. Սույն կարգի 3-րդ կետում նշված մարմինները Հանձնաժողովի նախագահին են ներկայացնում արտակարգ իրավիճակում կանխարգելիչ միջոցառումներ (այդ թվում` բժշկական օգնությունը և սպասարկումը) կազմակերպելու և իրականացնելու համար անհրաժեշտ տեղեկատվության ցանկը՝ հստակ և մանրամասն ներկայացնելով պահանջվող անձնական տվյալների ստացման անհրաժեշտությունը և հիմնավորվածությունը:
12. Հանձնաժողովը ամփոփում է համապատասխան մարմինների կողմից ստացված տեղեկատվության ցանկերը և մեկ միասնական հայտով ներկայացնում է Օպերատորին:
13. Հանձնաժողովի կողմից ներկայացվող հայտը պետք է պարունակի տեղեկություններ պահանջվող անձնական տվյալների և դրանցից օգտվողների վերաբերյալ:
14. Օպերատորը ներկայացված հայտի հիման վրա հարթակում ձևավորում է մոդուլ` հայտով ներկայացված տվյալների փոխկապակցման հնարավորությամբ: Հանձնաժողովին տրամադրում է տվյալ մոդուլի մուտքանուն և գաղտնաբառ՝ ըստ հայտում ներկայացված օգտվողների ցանկի:
15. Մոդուլի հասանելիության կասեցումը և աշխատանքի դադարեցումը կատարվում է Օպերատորի կողմից՝ բացառապես Հանձնաժողովի գրավոր հանձնարարությամբ: